Vinbergardista turo (Budapeŝto)

La Vinbergardista turo hungare Csősztorony estas historia monumento ekde 1926 en Kőbánya (Budapeŝto, Hungario). Historio En tiu areo estis kultivitaj vitoj precipe en la 19-a jarcento. La produktado kulminis en la 1840-aj jaroj, sed tiutempe ankaŭ la vinberŝteladoj oftiĝis. Tial oni konstruis vinbergardistan turon laŭ plano de Lőrinc Zofahl, kie la gardisto kun pafilo kontrolis la vitojn, eĉ li loĝis en la kela nivelo. La pafilo estis uzebla precipe kontraŭ la birdoj. En 1875 filoksero atakis la vitojn, iom poste la vitkulturo ĉesis. Oni konstruis loĝdomojn en la areo. Tamen la turo ne estis malkonstruita, ĉar la polico profitis ĝin, baldaŭ estis drinkejo, restoracio, nuntempe kafejeto, sed estas planoj por krei muzeetojn. Priskribo La romanika konstruaĵo situas sola en korto, sed flanko de la domo rekte kontaktiĝas kun la trotuaro. Al unuetaĝa konstruaĵo kun kela nivelo aliĝas la tura parto, el kio el la supra parto altiĝas ronda turo havanta helikan ŝtuparejon ekstere. Bildo de la turo estas videbla eĉ en blazono de Kőbánya. Eksteraj ligiloj Fontoj hungare kun foto datenoj